stanford-oval/wikipedia huggingface dataset:
לאסלו הראשון, מלך הונגריה
היסטוריה

לאחר מותו של המלך בלה הראשון (1063), הכירו הנסיכים גזה (לימים גזה הראשון, מלך הונגריה) ולאסלו בבן דודם, שאלאמון, מלך הונגריה, כמלך החוקי עמו היו להם יחסים טובים בעשור שלאחר מכן. הסיפור הידוע מאוד בהונגריה של הילדה שנחטפה על ידי הקומנים הוא מתקופה זו. היחסים הידרדרו עם המלך שאלאמון בשנות ה-70 של המאה ה-11 והנסיכים גזה ולאסלו מרדו בשאלאמון. גזה השיג את כס המלוכה בשנת 1074, אך שאלאמון שלט בגבול המערבי של המדינה. באותה תקופה, לאסלו היה היועץ הראשי של גזה.
לאחר מותו של גזה (1077) בגיל 34 בלבד, עמדו חסידיו לצד לאסלו והמליכו אותו. שאלאמון התנגד בסיוע מלך גרמניה הוא היינריך הרביעי, קיסר האימפריה הרומית הקדושה. לאסלו תמך ביריבי היינריך במאבק האינווסטיטורה. שאלאמון התפטר בשנת 1081, אך לאחר מכן ניסה להשיג בחזרה את הכתר. מסיבה זו לאסלו כלא אותו, אך שחרר אותו שנתיים לאחר מכן במהלך חנוכת הקדושים.
לאחר סדרה של קרבות פנימיים לאסלו קבע בעדיפות להחזיר את ביטחון הציבור. גניבה ושוד נענשו בכריתת איברים או במוות. בשנת 1091 לאסלו כבש את רוב ממלכת קרואטיה וסימן בכך את תחילת התרחבותה של ממלכת ימי הביניים של הונגריה. במזרח הוא הביס את הקומאנים והפצ'נגים, והבטיח את הגבולות המזרחיים למשך 150 שנה. בשנים האחרונות לחייו, יחסיו עם הכס הקדוש הידרדרו דווקא בגלל הכיבוש הקרואטי, משום שהאפיפיור אורבנוס השני ראה בשטח הקרואטי הנכבש כאחוזת נאמנות משלו (מדינה וסלית), אך לאסלו לא הכיר בכך.
חייו של הנסיך לאסלו

לאסלו נולד בממלכת פולין בסביבות שנת 1040. אביו היה בלה הראשון, מלך הונגריה ואמו הייתה הנסיכה הפולנייה ריכזה משושלת פיאסט. לבלה ולאשתו היו בסך הכל שבעה ילדים (4 בנים, 3 בנות), לאסלו היה הילד השני. את שנות חייו הראשונות בילה על אדמת פולין, לשם עבר אביו בשנת 1030 לאחר שהוגלה מהונגריה. לדברי הכרוניקן הפולני הראשון, גאלוס אנונימוס, הוא נעשה כמעט פולני כשאימץ מנהגים פולניים. אפילו שמו הוא ממקור סלבי: לאסלו הוא הגרסה ההונגרית של ולדיסלב.
לאסלו חזר הביתה מפולין בסביבות 1048 עם משפחת אביו. בלה קיבל את הנסיכות, שהיווה שליש מהמדינה. בשנת 1057 או 1063 השתתף לאסלו בהכתרת בנו של המלך אנדראש הראשון, מלך הונגריה, הנסיך שאלאמון, אז ילד, לאסלו נתן את הסכמתו להכתרה יחד עם אביו אחיו הגדול גזה.
לאחר שאחיו הגדול גזה נבחר למלך (לאחר ששאלאמון הורד מכס השלטון), לאסלו המשיך לשרת את אחיו. כך, בקיץ 1074, עצר את אחת מהתקפותיו של שאלאמון על ניטרה, למרות התמיכה בשאלאמון כוח צבאי ניכר של היינריך הרביעי, קיסר האימפריה הרומית הקדושה. למרות הניצחון, הוא לא הצליח ללכוד את שאלאמון. בתקופת שלטונו הקצר של גזה (1074–1077), הקיפאון והתיקו נמשכו. האזור סביב מושון ופוז'ון נותר ברשותו של שאלאמון. לאסלו היה גם היועץ הראשי של גזה. ושכנע את גזה לבנות כנסייה בואץ, שם ניצחונם על שאלאמון היה נחזה מראש.
משפחתו

המלך לאסלו הוא צאצא של בית ארפאד. הבן השני כאמור של בלה הראשון מלך הונגריה ושל המלכה ריכזה.
שלטונו > הכתרתו

גזה מת בשנת 1077 ונקבר בואץ. האצילים וגם ראשי הכנסייה בחרו בלאסלו למלך. לאסלו המשיך להיות נתמך על ידי חיילים פולנים נגד שאלאמון.
מיד לאחר עליית לאסלו לשלטון החל להשליט סדר. לשם כך פרסם את הקודקס (ספר חוקים) שלו. השינויים ביחסי הרכוש, שלא הוסדרו עד אז, דחף חלק מהאוכלוסייה להתרושש ולעבדות. מחאת השכבה הזו התבטאה על כן בזלזול ברכוש. בשל חוסר הביטחון שלה (וחוסר הכל שלה) היא גנבה כל מה שאפשר היה להזיז. יותר ממחצית מחוקי המלך לאסלו עסקו על כן בהגנה על רכוש. היה תגמול קשה על כל גניבה, עד כדי תלייה. לאסלו עסק גם במונופול המלח המלכותי. בפעם הראשונה, המונח nobilis כלומר אצולה מופיע בקוד זה. השם מראה שחלו שינויים בחברת החופשיים מאז אישטוואן הראשון, מלך הונגריה. האצילים הופרדו מהמוני האנשים החופשיים על ידי הבדלים משמעותיים בעושרם ובמעמדם החברתי. עמדתם המיוחסת כבר הפכה לנורמה משפטית על פי חוקי המלך לאסלו הראשון.
כך, בתחילת שלטונו, ביסס לאסלו הראשון את כסאו באמצעות חקיקה והחזיר את הסדר הפנימי של המדינה. הוא הפך את הפלטין למשנה למלך, שומר החותמות המלכותיות והחצר, ששפט עבור ובשמו של המלך. זה סימן את תחילת התפתחות המבנה של מערכת המשפט ההונגרית.
שלטונו > מדיניות חוץ

סביבת מדיניות החוץ של הונגריה של המאה ה-11 נקבעה בעיקר על ידי מאבק האינווסטיטורה בין האפיפיור לקיסרות הגרמנית-הרומית הקדושה. פילוג הכנסייה הנוצרית ב-1054 ועלייתה של תנועה שקידמה התחדשות מוסרית בתוך הכנסייה הנוצרית המערבית. המאבק של האפיפיורות והאימפריה עם תוצאות מתחלפות לאורך זמן אילץ את הנצרות הלטינית כולה לנקוט עמדה. הונגריה באותה תקופה נקלעה למצב עדין במיוחד. שאלאמון, משולל הכוח, נשבע אמונים לקיסר היינריך הרביעי. אבל הקיסר היה כבול למאבק נגד האפיפיור לכן לא היה לו מספיק כוח לספק סיוע יעיל לשאלאמון. תחילה גזה ולאחר מכן לאסלו חיפשו תמיכה אצל האפיפיור גרגוריוס השביעי לתביעתם לכס המלכות.
לאסלו הקדוש, המלך האביר

לפי מקורות, לאסלו היה איש חזק ביותר פיזית ובעל קומה גבוהה, ש"בלט בין שאר האנשים". הוא הצליח לשמור על כוחו הפיזי הגדול אפילו בסביבות גיל חמישים. בשל מיומנותו בלחימה, האומץ האישי שלו בקרבות, הפך בהדרגה לפופולרי מאוד. המלך האביר נקרא גם "אתלט האלוהים" בגלל יכולותיו הפיזיות הבולטות. בנוסף לסגולותיו הצבאיות המצוינות, הבישוף הרטוויק כתב בהערכה בתקופתו של קלמן, מלך הונגריה (יורשו) על המוסר שלו, מעלותיו ודתיותו העמוקה של לאסלו.
שנים מרכזיות

1048 - חוזר הביתה מפולין .
1077 - כס המלוכה, מוציא את החלק הראשון של קודקס החוקים.
1081 - שאלאמון מוותר על זכויותיו, מחזיר את כל סמלי ההכתרה.
1082 - הוא לוכד וכולא את שאלאמון.
1083 - חנוכת הקדושים ההונגרים הראשונים, בקשר לכך שחרר את שאלאמון.
1085 - מביס את הקומאנים שתוקפים את המדינה.
1091
בקרואטיה ביקש להכיר בזכותו לרשת את כס המלוכה והפך את הנסיך אלמוש למנהיג המדינה שהפכה למחוז בהונגריה. הוא מביס שוב את הקומאנים שפלשו למדינה בטימישוארה ובאורשובה.
הוא ייסד את המנזר של שומוג'וואר .
1092 - הוציא את כל הקודקס הראשון שלו, אוסף החלטות של מועצת Szabolcs.
1092 - קרואטיה מכירה בזכותו לרשת לאחר מותו של המלך הקרואטי דמיטר זבונימיר בשנת 1089 באמצעות אשתו, אילונה .
1093 - הוביל קמפיין בפולין לתמיכה בנסיך הרמן.
1094 - חזר הביתה ומינה את קלמן ליורשו. הוא ייסד את הבישופות של זאגרב.
1095 - פתח במערכה נגד המלך הצ'כי. תוך כדי כך הוא חלה ומת סמוך לגבול צ'כיה-הונגריה. (לפי הכרוניקה של קפש, בניטרה, אבל, למשל, אנשי זבולן מאמינים שהמלך מת בטירתם, Pusztavár)
שנים מרכזיות > היישובים הנושאים את שמו

באגן הקרפטים, שמותיהם של כמה יישובים משמרים את זכרו של לאסלו הקדוש:
בהונגריה
Búcsúszentlászló, Pusztaszentlászló ו-Zalaszentlászló במחוז זאלה ,
Szentlászló במחוז ברניה ,
באקוניסנטלסלו במחוז גיור-מושון-שופרון ,
Pilisszentlászló ו-Vácszentlászló במחוז פשט ,
Mátraszentlászló במחוז הווש,
Jászszentlászló במחוז באץ'-קישקון
Bükkszentlászló במחוז בורשוד-אבאוי-זמפלן שהוא כיום חלק ממישקולץ
Püspökszentlászló במחוז ברניה
בקרואטיה
סנט לאסלו
ברומניה
Homoródszentlászló במחוז Harghita
Kisszentlászló ו-Nyáradszentlászló במחוז מורש
לאסלוווארה במחוז קאראש-סברין
Tordaszentlászló במחוז קלוז'
Szászszentlászló במחוז סיביו
בסלובניה
Szécsiszentlászló
לקריאה נוספת

"Bernold of St Blasien, Chronicle" (2008). In Robinson, I. S. Eleventh-Century Germany: The Swabian Chronicles. Manchester University Press. pp. 245–337. ISBN 978-0-7190-7734-0.
"Hartvic, Life of King Stephen of Hungary" (Translated by Nora Berend) (2001). In Head, Thomas. Medieval Hagiography: An Anthology. Routledge. pp. 378–398. ISBN 0-415-93753-1.
"The letters of Henry IV: Henry thanks Duke Almus for his support and promises him a reward" (2000). In Imperial Lives & Letters of the Eleventh Century (Translated by Theodor E. Mommsen and Karl F. Morrison, with a historical introduction and new suggested readings by Karl F. Morrison, edited by Robert L. Benson). Columbia University Press. pp. 52–100. ISBN 978-0-231-12121-7.
The Deeds of the Princes of the Poles (Translated and annotated by Paul W. Knoll and Frank Schaer with a preface by Thomas N. Bisson) (2003). CEU Press. ISBN 963-9241-40-7.
The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. ISBN 0-8008-4015-1.
"The Laws of King Ladislas I (1077–1095)". In The Laws of the Medieval Kingdom of Hungary, 1000–1301 (Translated and Edited by János M. Bak, György Bónis, James Ross Sweeney with an essay on previous editions by Andor Czizmadia, Second revised edition, In collaboration with Leslie S. Domonkos) (1999). Charles Schlacks, Jr. Publishers. pp. 11–22. ISBN 1-884445-29-2. OCLC 495379882. OCLC 248424393. LCCN 89-10492. OL 12153527M. (ISBN may be misprinted in the book as 88445-29-2).
Archdeacon Thomas of Split: History of the Bishops of Salona and Split (Latin text by Olga Perić, edited, translated and annotated by Damir Karbić, Mirjana Matijević Sokol and James Ross Sweeney) (2006). CEU Press. ISBN 963-7326-59-6.
הערות שוליים

↑  Szászi Zoltán (2011-01-19). "A zólyomi Pusztavár lett a megye kiemelt műemléke". Újszó.
| --- | --- |
בקרת זהויות :  NLI: 987007300459505171  PLWABN: 9810638671305606  BnF: cb16512787c (data)  GND: 118568647  ICCU: VIAV144994  ISNI: 0000 0001 0781 7257  LCCN: n81132289  NKC: jo2010604825  NTA: 114284350  SUDOC: 137597762  VcBA: 495/156528  VIAF: 54940356   WorldCat (עם VIAF): 54940356 
דמותו של לאסלו הקדוש באולם סנט אישטוואן בטירת בודה
הנסיך לאסלו ואחיו, גזה הראשון, מלך הונגריה. מיניאטורה מתוך ה-Chronicon Pictum
תיאורו של לאסלו הקדוש בכרוניקה של טורוצי
פסל המלך לאסלו הקדוש לזכר הקרב במודיאורוד (Mogyoród)
דיוקן פסיפס של פירושקה, בתו של המלך לאסלו, הידועה כקיסרית בביזנטיון וקדושה בשם אירנה. איה סופיה, (איסטנבול, טורקיה).
הכתרתו של לאסלו הראשון. מיניאטורה מתוך ה-Chronicon Pictum
לאסלו הקדוש, שרידי המלך האביר בבזיליקת גיור
ממלכת הונגריה במאה ה-11
לאסלו הקדוש על פרסקו של כנסיית מתיאש
195 יוריקליה

| --- | --- |

דגם תלת־ממדי של 195 יוריקליה
 כוכב האם
 כוכב אם:  השמש
 מידע כללי
 סוג:  אסטרואיד
 סיווג ספקטרלי:  אסטרואיד טיפוס-C 
 קטגוריה:  חגורת האסטרואידים 
 תאריך גילוי:  19 באפריל 1879 
 מגלה:  יוהאן פאליזה 
 על שם:  אֶוּריקלֵיאָה 
 מקום גילוי:  Pula Observatory 
 מאפיינים מסלוליים
 ציר חצי-ראשי:  2.877725974083507±0.0000000018523 יחידה אסטרונומית
 אקסצנטריות:  0.038913175873943 
 זמן הקפה:  1,783.08719808051±0.0000017215 יממה
 נטיית מסלול:  6.98±0.01 מעלה, 6.955630465448346±0.000000093834 מעלה
 מאפיינים פיזיים
 ממדים:  93.109±0.719 קילומטר
 זמן סיבוב עצמי:  16.521 שעה
 אלבדו:  0.06 
 בהירות מוחלטת:  9.27 
 
195 יוריקליה (בשמו הרשמי: 195 Eurykleia) הוא אסטרואיד בחגורת האסטרואידים שהתגלה ב-19 באפריל 1879 על ידי האסטרונום האוסטרי יוהאן פאליזה ממצפה הכוכבים בווינה. הוא נקרא על ידי האסטרונומים אשר התכנסו באירוע "Astronomische Gesellschaft" (מגרמנית: "החברה האסטרונומית") בספטמבר 1879, על שם יוריקליה (Eurycleia of Ithaca), האומנת של אודיסאוס מהמיתולוגיה היוונית.
ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,785.5 ימים (4.89 שנים) וקוטרו הממוצע 63.34 ק"מ. הוא נע במהירות ממוצעת של 17.54968146 קמ"ש בזווית של 6.96866º.
הערות שוליים

↑  (195) Eurykleia, Berlin, Heidelberg: Springer, 2007, עמ' 32–32, ISBN 978-3-540-29925-7. (באנגלית)
↑  (192) Nausikaa, Berlin, Heidelberg: Springer, 2007, עמ' 32–32, ISBN 978-3-540-29925-7. (באנגלית)
↑  Small-Body Database Lookup, נאס"א
C/2022 E3 (ZTF)

| --- | --- |

 כוכב האם
 כוכב אם:  שמש
 מידע כללי
 סוג:  שביט
 תאריך גילוי:  2 במרץ 2022 
 מגלה:  Zwicky Transient Facility 
 על שם:  Zwicky Transient Facility 
 מקום גילוי:  מצפה הכוכבים פאלומר 
 מאפיינים מסלוליים
 ציר חצי-ראשי:  −3,685.29635596723±7.4057 יחידה אסטרונומית
 אקסצנטריות:  1.0003018059432 
 זמן הקפה:  אין ערך
 נטיית מסלול:  109.1694800555476±0.0000067674 מעלה
 מאפיינים פיזיים
 בהירות מוחלטת:  10.8 
 
C/2022 E3 (ZTF) הוא כוכב שביט עם מחזור ארוך במיוחד, שהתגלה על ידי מתקן חליפה זוויקי (Zwicky Transient Facility (אנ'), בראשי תיבות: ZTF) ב-2 במרץ 2022. כוכב השביט חלף את נקודת הפריהיליון במסלולו ב-12 בינואר 2023 במרחק של 1.11 יחידות אסטרונומיות (166 מיליון קילומטר), וחליפתו הקרובה ביותר לכדור הארץ, הייתה ב-1 בפברואר 2023 במרחק של 0.28 יחידות אסטרונומיות (42 מיליון קילומטר). הוא הגיע לבהירות נראית בעוצמה של כ-5 והיה גלוי לעין בלתי מזוינת באזורים חשוכים ללא אור הירח.
אורך המחזור של כוכב השביט מוערך בכ-50,000 שנות ארץ.
C/2022 E3
GJ 3379

|  נתוני תצפית |
| --- | --- |
 קבוצת כוכבים:  אוריון
 סוג:  ננס אדום
 בהירות נראית:  11.33
 סיווג ספקטרלי:  M3.5V
 עלייה ישרה:  06ʰ 00ᵐ 3.495ˢ מילי-שניות קשת בשנה
 נטייה:  ‏23.67″ ‏42′ ‏02°‏+ מילי-שניות קשת בשנה
 מאפיינים פיזיים
 בהירות מוחלטת:  12.68
 מרחק:  16.8  שנות אור 5.15  פארסק
 רדיוס:  0.25 רדיוסי שמש
 מסה:  0.19 מסות שמש
 עוצמת הארה:  פי 0.023 מהשמש
 מהירות סיבוב:  4.9±1.5 קילומטר לשנייה
 מהירות רדיאלית:  30.087 קילומטר לשנייה
 היסט:  192.0675±0.0715 אלפיות של שניות קשת
 מתכתיות:  0.07 
 
GJ 3379 הוא הכוכב הקרוב ביותר בקבוצת הכוכבים אוריון, הוא ממוקם במרחק של 16.8 שנות אור מכדור הארץ.
הכוכב הוא ננס אדום בעל סיווג ספקטרלי של M3.5V. בבהירות נראית של הכוכב היא 11.33 ובהירותו המוחלטת היא 12.68, עקב בהירותו הנמוכה, לא ניתן לראות את הכוכב בעין בלתי מזוינת מכדור הארץ.
הכוכב ממוקם בחלקה העליון השמאלי של קבוצת הכוכבים אוריון, מתחת לכוכב ביטלג'וז. המהירות הרדיאלית של הכוכב היא 30.0+ קילומטר לשנייה.
ישנן השערות אשר קובעות כי בעבר הכוכב היה ממוקם קרוב יותר למערכת השמש. לפי השערות אלה, הכוכב היה במרחק מינימלי של 4.30 שנות אור (1.32 פארסק) לפני 163,000±3,000 שנה.
עברנו הכל

"עברנו הכל" הוא סינגל שהוקלט על ידי הזמר הישראלי עומר אדם. את השיר הוציאה ב-15 בספטמבר 2024 לאור חברת התקליטים P.A.I, כסינגל שלא מתוך אלבום אולפן.
רקע וכתיבה

"עברנו הכל" נכתב על ידי אביב פרץ, דרור מזרחי וגל אדם, שגם הלחין והפיק אותו לצד עומר ועיליי סידי בהתאמה. השיר מתאר מערכת יחסים מורכבת, שבה הדובר מתמודד עם תחושות של כאב, אהבה, ותסכול. מחד, הוא חווה קושי על חוסר נטילת האחריות מצד בת-זוגו למשבר ביחסים ביניהם, תוך שהיא מפגינה זלזול ומנפצת את החלום המשותף שלהם לזוגיות אידיאלית. מאידך, הדובר אינו יכול להתעלם ממשיכתו אליה, ומתקשה להתמודד מולה. הוא מפציר בה שלא תשבור את נפשו, ומוכן לנסות ולשקם את העוולות, בתנאי שהיא תיתן לו את לבה.
בבית השני שוב מופגנות תחושות נוספות של געגוע וכאב. הוא נזכר כיצד הדברים היו מתנהלים בניהם בעבר, ואת תהליך ההתדרדרות באהבתם. בנוסף, הדובר מביע חרטה על כמה דברים שאמר, והרעו את המצב הקיים עוד יותר. בסיום, הוא חוזר על הרצון שלו להיות איתה לנצח, חולם על עתיד משותף. בד בבד מושרת תחושה כללית המעיבה על האפשרות להחזיר את המצב לקדמותו.
רקע וכתיבה > עטיפה

העיצוב של העטיפה הוא בשחור-לבן. הוא כולל קלידים של פסנתר ימאהה שנמצאים בחלק התחתון של התמונה, כשמעליו תלויה תמונה במסגרת. בתמונה הממוסגרת רואים שני אנשים יושבים מול שולחן. הגבר, שמעשן סיגריה, הוא אדם, ואילו האישה שיושבת לצידו עם משקפיים היא בת-זוגו, יעל שלביה. תמונה זו זהה לסרטון האודיו של "רק שלך", מתוך המיני-אלבום של אדם "חמישה לילות".
הצלחה מסחרית

"עברנו הכל" זכה להצלחה ביוטיוב וברשתות הסטרימינג השונות, כמו ספוטיפיי ואפל מיוזיק. הוא הגיע בשיאו למקום השביעי ב"היטליסט", המבוסס על הנתונים לעיל.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | היטליסט | 7  |  |
|  ישראל | העשירייה | 5 |  |
הערות שוליים

↑   עומר אדם - עברנו הכל (Prod. By Gal Adam & Ilay Sidi), סרטון בערוץ "עומר אדם - הערוץ הרשמי", באתר יוטיוב, 15 בספטמבר 2024
↑   עומר אדם - רק שלך (By Osher Cohen), סרטון בערוץ "עומר אדם - הערוץ הרשמי", באתר יוטיוב, 21 במרץ 2024
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 בפברואר 2025
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם • לחנים שבורים |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| לחנים שבורים | "אהובתי כבר לא רואה אותי" ‏•‏‏ "טקילה" ‏•‏‏ "גברת אגו" ‏•‏‏ "נרקומן של בדידות" ‏•‏‏ "תהום" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
תאוות בצע

ערך זה עוסק בתשוקה לכסף רב. אם התכוונתם לסרט אילם בשם זה, ראו .
אדם חמדן
תאוות בצע או חמדנות היא תשוקה עזה וכמיהה לכסף ועושר חומרי. תאב בצע רואה בעושר מטרה ולא אמצעי. תאב בצע מסוגל לפעמים להפעיל אמצעים בלתי-כשרים על מנת להגדיל את הונו האישי.
סמל מובהק לתאוות בצע ותוצאותיה הוא המלך מידאס מהמיתולוגיה היוונית, שביקש מדיוניסוס שכל מה שייגע בו יהפוך לזהב. בתחילה היה מידאס מרוצה מיכולת זו, הוא הפך מספר דברים לזהב, ושמח מהתעשרותו הצפויה, אולם עד מהרה החל להתחרט על משאלתו זו. מידאס לא היה יכול עוד לאכול או לשתות, מכיוון שבכל פעם שנגע בשתייה או מזון, הם הפכו לזהב. כאשר ניגשה בתו לנחמו, נגע בה בטעות, והפך אותה לזוועתו לפסל זהב.
ביהדות, הדיבר האחרון מעשרת הדיברות, לא תחמוד, נוגע לאיסור על התאווה שבלב. אם כי פרטי ההלכות אינם תואמים לגמרי איסור על תאוות בצע. תוצאות נגררות של תאוות ממון נאסרו בהלכה באיסורים עצמאיים, כמו גזל, גנבה, שוחד, עושק, הונאה, רמאות, הסגת גבול, ריבית וכדומה. בעל ספר משלי מגנה את התכונה כשלעצמה (משלי, א', י"ט; משלי, ט"ו, כ"ז), ואף הנביאים במספר מקומות מגנים את ישראל בשל תאוות הבצע שלהם (ירמיה, ו', י"ג; ירמיה, ח', י'). במקרא, יתרו יועץ למשה למנות שופטים שאחת מתכונותיהם היא שנאת בצע (שמות, י"ח, כ"א). בספר שמואל א', פרק ח', פסוק ג' מסופר על בניו של שמואל הנביא, השופטים, שהיטו משפט בשל רדיפת בצע ולקיחת שוחד ועל כן העם מאס במשפטם וביקש לו מלך.
אטימולוגיה

על פי אטימולוגיה עממית, כאשר עברו מסחר חליפין לסחר באמצעות מטבעות, היו בוצעים (פורסים) לוח מתכת לפרוסות בגודל זהה, כל יחידה היא בצע או אם המתכת הייתה כסף הייתה היחידה הבודדת "בצע כסף".
ראו גם

תחושת זכאות
אינטרס
מערכת החיזוק
שירותי אוטובוסים מאוחדים נצרת

| --- | --- |

 נתונים כלליים
 סוג:  תאגיד
 תקופת הפעילות:  1956–הווה (כ־69 שנים)
 חברת אם:  חברת הנסיעות והתיירות נצרת
 משרד ראשי:  נצרת, ישראל
 מוצרים עיקריים:  תחבורה ציבורית
 עובדים:  180
  
 www.nazareth-unbs.com
 
סמליל החברה הקודם
סולאריס של שירותי אוטובוסים מאוחדים נצרת
שירותי אוטובוסים מאוחדים נצרת בע"מ היא חברת אוטובוסים המפעילה שירותי תחבורה ציבורית באזור נצרת, נוף הגליל ובסביבתן. החברה שייכת במלואה לחברת הנסיעות והתיירות נצרת של משפחת עפיפי, והיא מפעילה 24 קווי אוטובוס ושירותי הסעת תלמידים באמצעות 85 האוטובוסים שבבעלותה. בחברה 180 עובדים, מהם 130 נהגים, וברשותה שני מוסכים בנוף הגליל. החברה נוסדה ב-1956.
שירותי אוטובוסים מאוחדים נצרת הייתה החברה הראשונה בארץ שהפעילה אוטובוסים זעירים בקווי תחבורה עירוניים.
מפעילה כיום אוטובוסים מדגם אוטוקר, סולאריס ומרצדס.
נחל ייט"ב

| --- | --- |

 מידע כללי
 אורך:  24 ק"מ
 מוצא:  רמת חצור
 גובה מוצא הנהר:  1,016 מטרים
 שפך:  הירדן
 מדינות באגן הניקוז:  ישראל
  (למפת דרום השומרון מוגדלת) נחל ייט"ב(למפת דרום השומרון רגילה) נחל ייט"ב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ייט"ב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ייט"ב
אמת המים העליונה בנחל ייט"ב
נחל ייט"ב (ראשי תיבות: נחל יד יצחק טבנקין, בערבית: ואדי עוג'א – נחל מפותל, על שם פיתוליו הרבים) הוא נחל איתן ואחד הערוצים הגדולים במזרח בנימין. אורכו של הנחל כ-24 ק"מ והוא נשפך אל נהר הירדן בבקעת הירדן ובו כמה אתרים קדומים.
היסטוריה

לפי עדויות ארכאולוגיות האזור היה מיושב החל מתקופת הברזל II. בחירבת עוג'ה אל פוקא, במוצא הוואדי, נמצאו שרידי חומות ומגדלים מתקופה זו.
במלחמת העולם הראשונה ואדי עוג'ה היה הגבול בסוף 1917 ותחילת 1918 בין הטורקים לבריטים. הבריטים ישבו מדרומו והטורקים מצפונו. קו החזית בין הבריטים והטורקים בארץ ישראל השתרעה בין הירקון (שגם קרוי עוג'ה בערבית) ממערב לואדי עוג'ה ממזרח. קו זה כונה "קו שתי העוג'ות". ב-21 בפברואר 1918 נכבשה יריחו על ידי צבאו של הגנרל אלנבי. ב-8 במרץ 1918, החלה פעולה, שתוכננה להתבצע בר זמנית במספר גזרות, לכיבוש האזור שמצפון ליריחו, אל מעבר לוואדי אל-עוג'ה העשיר במים והשתלטות על רכס הגבעות שמצפון לוואדי. הכוח התרכז בתל א-סולטן ונע בשעות החשיכה לואדי אל עוג'ה. לאחר הרעשה ארטילרית החלה ההתקפה הבריטית ממערב על רכס אבו תולול, שנבלמה לזמן מה, כוח אחר תקף את הרכס מדרום מזרח ובשעות אחר הצהריים המוקדמות של 9 במרץ הושלמה ההשתלטות על ואדי אל עוג'ה ועל הרכס החולש עליו מצפון, מזרחה משם, כוח בריטי קטן תפס את שפך ואדי עוג'ה אל נהר הירדן. ניתן למצוא המון שרידי פגזים מקרב זה בגבעות שמשני צידי הנחל עד לטווח של כ-2 ק"מ ממנו.
מסלול הנחל

הנחל מתחיל במורדות השומרון, מעל כביש אלון צפונית ליישוב כוכב השחר, שם נמצא המעיין הגדול ביותר בשומרון עין סמיה. במקום נמצאת תחנת שאיבה של חברת המים הפלסטינית המספקת מים לרמללה ולביר זית. אורך הנחל הוא 24 ק"מ במדבר שומרון ובקעת הירדן. תחילתו של המסלול כ-350 מטרים מעל גובה פני הים במורדות רמת חצור (ג'בל עסור), ומכאן הוא יורד לצפון-מזרח ומתרחב לאחר קילומטרים אחדים לבקעה ושמה בקעת סאמיה. הנחל עובר ברובו בתחום שמורת נחל ייט"ב וכוכב השחר, חולף לכל אורך קניון הנחל והמפלים, ומגיע לעין עוג'א. חורבת סמיה היא תחילת מסלולו של נחל עוג'א. יובליו העליונים של הנחל יורדים מהר בעל חצור, שיא הגובה בשומרון 1,016 מטרים מעל פני הים, והוא נשפך לירדן בגובה 330 מטרים מתחת לפני הים. שמות קטעי הנחל בערבית הם ואדי סאמיה, ואדי א-לסם וואדי אל עוג'א.
מסלול הנחל > קניון הנחל

מתחת לנחל נמצא קניון ענק שהאורך שלו הוא כ-7.5 ק"מ ויש בו מצוקים ומערות. בקטע של הקניון מצויים מספר מפלים נמוכים ולא גבוהים. נחשפים שם סלעים מיוחדים כגון סלעי גיר קשים וסלעי דולומיט, שהם יוצרים טור מצוקים ובהן חיים דורסים נדירים כגון: עיט ניצי, בז צוקים, נשר, רחם, אוח ועקב עיטי.
צמחייה

צמחיית נחלים שופעת וכוללת עבקנה שכיח, פלגית שיחנית, סמר חד, סוף מצוי ועצי תמר. מדרונות השמורה מכוסים בצמחייה ערבתית. בה בולטים רותם המדבר ושלהבית קצרת שיניים. אוכלוסייה גדולה של חצבים, אירוס שחום, חלמונית גדולה, יקינטונת מעורקת, צבעוני ההרים, עיריוני צהוב, נורית אסיה, העשב הנדיר ציפורנית חדת שיניים, סתוונית וכרכום חורפי. בפברואר פורח באזור מין נדיר ואנדמי לבקעה, יקינטונת מעורקת. בתקופה זו פורח במצוקים גם צבעוני ההרים. במרץ פורחים במצוקי הנחל אירוס שחום ועיריוני צהוב, וכן גדלים באזור צמר מפוצל ונורית אסיה. בנובמבר פורחת חלמונית גדולה מעל למפל הגדול בוואדי קיס. בשני הוואדיות שמובילים לנחל יש הרבה רקפות וקצת סתווניות. בוואדי אל קיס חלמוניות וגם קצת כרכומים חורפיים.
אתרים קדומים בנחל

בבקעת סאמיה יש מעיין גדול שלידו כמה אתרים קדומים (ח'ירבת סאמיה, ח'ירבת אל-קסר).
גלריה

נחל ייט"ב, 1919
עיזים בנחל ייט"ב, 1969
מצוקי נחל ייט"ב, 2016